Тиранозаврите рекс са били огромни, месоядни динозаври, които са живеели през късния период Креда, от преди 85 милиона години до преди 65 милиона години. Те са обитавали влажни [image: image1.png]


тропически гори, в близост до реки и крайбрежни горски тресавища. Климатът е бил мек.
От всички динозаври за Тиранозаврите рекс се знае най-много. 

АНАТОМИЯ
Тиранозаврите рекс са били свирепи хищници, които са ходели на два крака. Тези месоядни са имали мощни тела, огромни глави с големи, заострени зъби и добре развити двигателни мускули. Имали са тънки предни крайници, всеки с по два пръста. Задните им крайници, всеки с по три пръста с нокти приличали на краката на птица. Т-рекс имали твърда и заострена опашка, която им осигурявала равновесие и им позволявала бързо да маневрират докато тичат. Вратовете им били къси и мусколести. Телата им били солидно устроени, но костите им били кухи. 

РАЗМЕР
Тиранозаврите рекс били около 13 метра дълги и стигали до 6 метра височина. Предните им крайници били дълги само около 1 метър и не добре развити. Теглото - между 5 и 7 тона. 
Черепите им достигали до 1.5 метра дължина, а очните ябълки - диаметър над 7.5 см.
Отпечатък от стъпките на тиранозаврите стигал до 46 см. (въпреки че стъпалата му били доста по-дълги - около 1 метър, те стъпвали само на пръстите на краката си). Правили са крачки дълги от 3.5 до над 4.5 метра. Можели са да тичат със скорост 24 км/час.

ЗЪБИ И ЧЕЛЮСТИ
Челюстите на тиранозаврите били дълги до 1.2 метра с 50 до 60 гъсто наредени, островърхи зъби с различна големина - от много малки до 23 см дълги, тъй като ако някой зъб се счупел на негово място пораствал друг, по-малък. Открит е тиранозавър с дължина на някои от зъбите 33 см. Тиранозаврите са можели да изядат 230 кг месо и кокали на една хапка. 

КОЖА
Открити са и вкаменели фрагменти от грубата люспеста кожа на тиранозаврите, наподобяваща кожата на алигатор. 

МЕСТООБИТАВАНЕ
Тиранозаврите рекс вероятно са живеели в горите, където тяхната плячка (растителноядните динозаври) са имали изобилие от храна. Вкаменелости от тиранозаври рекс са открити в Северна Америка и Монголия. 

СЕТИВА
Зрение: Тиранозаврите рекс са имали относително голям зрителен дял в мозъка, който обработвал зрителната информация. Тяхното добре развито зрително усещане се определяло и от факта, че очите им били разположени така, че да виждат предимно напред и настрани, а не само настрани. Така нареченото стереоскопично зрение било важно предимство - помагало на хищниците да ловуват, като им давало представа и за разстоянието до тяхната плячка. Очите на техните жертви (като растителноядните динозаври) са били разположени отстрани на главата, давали им широк обзор, което пък им позволявало да виждат нападателите си, когато ги приближават от двете им страни. 

Обоняние: В мозъка на тиранозаврите съществувала и голяма област за възприемане на миризмите. 
ОПАШКА
Тиранозаврите рекс имали плътна и тежка заострена опашка. Тя служела като противотежест на огромната глава и за по-бързо маневриране. 

СРАВНЯВАНЕ НА РАЗМЕРИ 


